b'\n_START_ARTICLE_\nSkupina f/64\n_START_PARAGRAPH_\nSkupina f/64 (v izvirniku angle\xc5\xa1ko Group f/64) je bila skupina umetni\xc5\xa1kih fotografov iz San Francisca._NEWLINE_Skupino je sestavljalo 7 fotografov, ki so ustvarjali v podobnem slogu. Vsi so uporabljali odprtost zaslonke f/64 (skrajno zaprta zaslonka), ki jim je omogo\xc4\x8dala fokus celotne fotografije. Ustanovitelji so bili Willard Van Dyke, Ansel Adams, Edward Weston in Imogen Cunningham._NEWLINE_Prvo skupno razstavo so imeli 15. novembra leta 1932 v spominskem muzeju M.H. de Younga v San Franciscu. Ta prva razstava je obsegala 80 fotografij, ki so pritegnile mno\xc5\xbeice obiskovalcev.'